”ન કેમ હોય! માણસ ઉપર છે. શિવરાજ ઉપાધ્યાય બ્રાહ્મણનો દિકરો પણ હતી છાતી સિંહની. એકલે હાથે ઓગણત્રીસાની ધાડ પાછી વાળેલી પણ પછી મહાદેવે સપનું મેલ્યું કે શું, પણ કહે કે બ્રાહ્મણનું ખોળીયું છે તે જનમ સુધારી લઉં. કાશી જઇને વિદ્યા ભણી આવું. ઉપડ્યો એ તો ભાઇ, એને રોકનાર કોણ ને ટોકનાર કોણ? ઉભો વાગડ ચીરીને નીકળી ગયો ને પચાસ ગાઉનો ફેર એ વળી ગણકારવાવાળો ખરો કે? એકલિંગજીના દર્શન વાટમાં કર્યા વગર આગળ વધે તો શિવરાજ શેનો? એ ભાઇ, એકલિંગજીની, મારા નાથની કિરપાનો જ પરચો હશે તે કાશીને મારગે હતો ને વચ્ચે રાતવાસો એક રાજમાં રોકાયેલો ત્યાં એના નસીબનું પાંદડું ફરી ગયું.